
: PRAEFATIO. 


De Lysiacarum orationum numero alu alia tradide- 


runt: pinax Studemundianus (cfr. Hermes II, 1867 p. 


434 sqq.) XCC aut CC, Plutarchus et qui eum exscripsit, 
Photius COCOXXV (CCXXXIII—CCXXXY), Dionysius 
non minus CC, Caecilius COX X XIII, Suidas plus CCC 
et spurias memorant fuisse. E tanto numero XX XI solae 
neque omnes genuinae hodie supersunt, circiter V enim 
sunt spuriae. Praeter illas XXXI orationes Dionysius 


irium maiora tradidit fragmenta. Deperditarum autem 


orationum reliquiae adhuc collectae demonstrant CLXIII 
circiter orationes Lysiacas a veteribus esse citatas. Quae 
omnes praeter V iudiciali generi sunt tribuendae. Ci- 
tantur enim iudiciales cirea CLVIII, panegyricae IV, 
deliberativa I. Hodie habemus iudiciales XXX, pane- 
gyricam I, deliberativam nullam integram, III fragmenta 
a Dionysio ex tribus orationum generibus citata. Mag- 
nam profecto videmur deperditis tot orationibus jacturam 
passi esse quaeque nullo modo possit compensari. At 
vero ut adumbratim certe perspiciamus, quae et quales 
sermonis Lysiaci non solum in deperditis sed omnino in 
iudicialibus. orationibus appareant proprietates, rhetorum 
necesse est adhibeamus. iudicia, quorum magnam esse 
hae in re auctoritatem per se patet. | 


Quare operae pretium putavimus collecta veterum 
de Lysia iudicia ita diiudicare, ut quid in universum de 
eius sermone iudiciali censuerint, Dionysio duce exponere- 
mus. De panegyrico enim et deliberativo genere alio 
loco disputabimus. 

Jam enumeremus veterum de Lysia iudicia, quae 
adhibenda censuimus. 


I. Graecorum. 

Uberius de Lysia disseruit Dionysius Haliearnassensis, - 
cujus ἢ. l. memorandi sunt περὶ τῶν ἀρχαίων ῥητόρων 
ὑπομνηματισμοί et ἀρχαίων κρίσις sive τῶν παλαιῶν χαρακ- 
τῆρες. Optimorum porro fontium numero habendi sunt 
βίοι τῶν V ῥητόρων, quorum auctor omnium primus ca- 
nonem memorat, qui dicitur X oratorum.  Seripsit non- 
nula de Lysiae elocutione Demetrius Alexandrinus in 
libro περὶ ἑρμηνδίας. Accedant Hermogenis περὶ ἰδεῶν 
praestantissimus liber et Dionysu Cassn Longini πδρὶ 
ὕψους. 

IL Romanorum. ; 

Primus citandus est Cicero, qui in Bruto consceri- 
bendo peripatetici libro usus est, fortasse ipsius Theo- 
phrasti msoi λέξεως. Praeter Brutum huc pertinent libri 
de oratore, orator. Deinde Quintilianus rhetor permul- 
tis locis Lysiae singulas virtutes diiudicavit. Porro Fa-. 
vorinus apud Gellium N. A. II, 5. 

De recentiorem studus Lysiacis laudandi sunt Spen- 
geli συναγωγὴ τεχνῶν et ab eodem editi rhetores graeci. 
Deinde Ludovici Hólscheri de Lysia liber, C. M. Fran- 
kenü Commentationes Lysiaeae, Fr. Blassi liber de 
Attica eloquentia, postremo Scheibii Lysias iterum editus. 
Minora seripta suis locis citavi. — : 


E. 
- 
Ἢ 


GAPUT T. 
De eloeutione et sententiarum sífruectura. 


Orationis XII initio Lysias exponit, antequam tri- 
gintavirl in bonos saevire coepissent, neque se neque 
quemquam suorum causam dixisse. Rem Cepbalo, Ly- - 
siae patri, fuisse magnam satis constat) Itaque Ly- 
siam non est probabile orationibus scribendis vacasse, 
priusquam a trigintaviris eius bona essent publicata ?). 
Neque obest huic sententiae Aristoteles apud Cic. Brut. 
48: Lysiam primo artem dicendi profiteri solitum fuisse, 
deinde quod Theodorus esset in arte subtilior, orationes 
eum scribere alis coepisse, artem removisse. Nolumus 
autem Aristotelis verba sic accipl, quasi causidicus et 
rabula Lysias dicatur; neque enim notatum est, ex quo 
tempore orationes scripserit, aut eum mercede condu- 
ctum scripsisse; verbis igitur his: — orationes eum scri- 
bere alüs coepisse, artem removisse — censemus signi- 
fieari Lysiam rebus adversis coactum, ut iudiciis se 
applicearet. Dolemus orationem περὶ τῶν ἰδίων εὐεργε- 
σιῶν deperditam esse, qua Lysias sua de republica me- 
rita exposuerat. Breve saltem illius orationis argumen- 
tum invenimus apud personatum Plutarchum, qui tra- 


1) ef. Lys. or. XII, 8, 16, 18 sq. — Plat. Phaedr. p. 227 b. 
Rep. I. p. 327 sq. — Dionys. de Lys. 1: συνεπαιδεύϑη vois émi- 
φανεστάτοις ϑηναίων. 

2) Qua de causa Polystrateam XX, cum Ol. 98, 2 videatur habita 
esse, a Lysia non scriptam veri simile est. 

didit, quamvis publicata essent Lysiae bona, tamen de 
suo eum contulisse ad plebem 1uvandam duo mila 
drachmum, ducenta seuta; conduxisse una cum Her- 
mone trecentos mercenarios; incitasse Thrasydaeum hos- 
pitem, ut duo talenta in usum plebis praestaret. — 
Quibus meritis ita sibi civium animos devinciebat, ut 
pace facta inter nobiles et plebem Thrasybulus censeret 
Lysiam civitate ornandum esse. Quare rogabat i con- 
cione, ut Lysias civis fieret. Sed illa rogatio, cum ab 
omnibus esset probata, ab Archino impugnatur, quia ex 
legis praescripto senatui de rogatione fuerit deliberan- 
dum, antequam concioni proponeretur. Senatus autem 
tunc nondum erat constitutus. Quare cum Archinus 
victor discederet ex hac causa, Lysias civitate non do- 
natus est, sed inquilinus Athenis vivebat, ἀπελαϑεὶς τῆς 
πολιτείας. ut dicit Plutarchus. 

Uberius hane rem disseruimus, quia exinde decer- 
nere possumus, quas orationes 1iudiciales Lysias ipse 
habuerit, quas alüs scripserit. Etenim cum inquilinus 
esset, neque magistratu ei licebat fungi neque concioni 
interesse neque adeo deliberare: de re publica, In iudi- 
ciis, si quid ei agendum erat, non licebat ipsi agere, 
sed civi, qui ex legis praescripto προστάτης ei erat con- 
stitutus. Iudicü praeside utebatur praetore peregrino. 
Ceterum in γραφῇ qovov etiam inquilinis licebat agere 
ipsis. — Inde concludimus orationem XII solam a Lysia 
ipso habitam esse.  Testantur hoc etiam libri manu- 
scripti: xar βρατοσϑένους, ὃν αὐτὸς εἶπε “υσίας. Re- 
liquarum orationum inscriptiones carent his verbis, ita- 
que alüs has orationes seripsit. 

Inde perspicimus Lysiam aequalibus profuisse non 
publica eloquentia in concione, sed privata, ut ita dica- 
mus, eoram iudicibus. Illud potissimum orationum ge- 
nus ei conveniebat, quo auditorum animos non tam 
moveret ingenti vi et ardore, quam miütioribus affecti- 
bus concitandis alliceret. Etiam oratione in Eratosthe- 

nem ΧΙ], quae praeter ceteras apta erat ad gravissimos 
affectus movendos, tanta temperantia excellit orator, ut 
nobis quidem persuasum sit eum in illis permovendis 
de industria haud magno opere elaborasse. Convenit 
ilh temperantiae etiam tractandi ratio, qua miram in 
dicendo gratiam auditores vel invitos conciliantem asse- 
eutus est. Fuit enim perquam aptus, non qui ex tem- 
pore dicendo summum aequipararet oratorem, aut in- 
expectatis verbis auditores raperet, sed qui explorata 
nativa specie et forma res simplici sermone explicaret 


et mstitueret auditores ad quiete et attente auscultan- 


dum. llla igitur ingenii comparatione putamus et vitia 
contineri et virtutes, quas veteres laudaverunt, iam Dio- 


nysio duce perlustrandas. 


Itaque agendum est: I de elocutione, II de senten- 
tiarum structura, III de ethopoeia. 


De elocutione. 


De elocutione statuunt veteres?) haec. 

Admodum pura est Lysiae oratio Atticique sermonis 
optima norma, non illi similis pristinae, qua Plato et 
Thucydides, sed eius, qua Andocides et Critias usi sunt *). 
Hoe ipsum Lysiae orationes docent*). Posteriorum nemo 
sermonis puritate Lysiam superavit; ne imitatio quidem 
bene successit alüs oratoribus excepto uno Isocrate. 
Iam qualis est ea puritas? Infra c. 18 explicat Diony- 
sius positam eam esse in nominum et verborum nativo 
et genuino usu; significari a Lysia unamquamque rem 
nomine mere Graeco et Attico; nomina cum verbis con- 
iungi propria et genuina notione usurpatis. Alteram vir- 


3) Dion. de Lys. 2. Hermog. de form. c. 3. 

4) Andocides carebat urbanitate Attica, Critias quamvis Philo- 
strato teste neque intemperanter neque imbecillius atticissaret, tamen 
in oratione apud Hen. Hell. IT, 3, 24—34 sophisticum quendam fucum 
ostendit. 

5) Assentiuntur Dionysio Photius, Suidas, anonym. vit. Isaei. 

tutem, quam multi appetierint nec quisquam Lysia ele- 
gantius expediverit, simplicitatem laudat Dionysius, qua 
sententias sit elocutus, verbis et nominibus propria et 
communi et maxime usitata notione adhibitis. Non 
enim ex figurata oratione nitorem quendam studet ad- 
seiscere, sed propriis et vulgaribus verbis utitur. Neque 
artificioso apparatu neque poetico ornatu adbibito for- 
mosam quandam et nobilem speciem affectat. Hactenus 
abhorret a prioribus, qui ad poeticam dictionem voces- 
que obseuras et obsoletas confugerent, auditorum admi- 
rationem οὐ plausum istis artibus eliciendum rati. In 
primis Gorgiam insolenti et tumida verborum composi- 
tione excelluisse et Athenienses ad tropicam et poeti- 
cam dietionem instituisse tradiderunt veteres. Praeter 
Gorgiam Thucydides grandi et ornatiore sermone usus 
est. Lysias igitur omnes artes abiecit neque quidquam 
insolentius aut audacius elocutus est^). Cum tamen 
popularium sermonem plane videatur secutus esse, mi- 
rum quantum ab eo differt. Orationes igitur optime 
componit et singularem quandam harmoniam ") praestat 
lectori, qua verba grata et dulcia reddit neque tamen 
inflat neque ornatu obruit. Etiam hae virtute Isocrates 
Lysiam prospero successu aequiparare studuit. Tertiam 
oratoris virtutem laudat Dionysius *) σαφήνξιαν sive per- 
spicuitatem. Hermogenes: σαφήγνδια λέγεται, ὅταν μήτε 
λέξεσι ξέναις γρώμεϑα μήτε ὑπερβατοῖς μήτε διανοίαις. 
Haee in verbis elucet et rebus tractandis. Est enim 
 perspicuitas quaedam non multis nota, quam neque apud 
Thucydidem neque apud Demosthenem inveneris. lllo- 
rum enim si scripta plane volumus perspicere, commen- 


6) Cie. or. 9; Brut. 9, 16. — Quintil. 10, 1, 78. 

') Dion. Is. 4 de Dem. dic. vi 2, 4. — Quintil. 9, 4, 175 10, 1, 75. 
Dion. Chrysost. or. 18. X 

8) Dion. Lys. 4; rhet. ὃ 18; Dion. 6; de Dem. die. vi 18. — 
Quint. 8, 2, 22; 12, 10, 21. —  Hermog. de form. III, p. 202, 380. 
Photius, alii. 


- 

tarüs et explicationibus opus est, quia multa subobscura 
et grandiora sunt, quam quae simplices homines statim 
possint comprehendere. Id vero Lysiam legenti non 


facile accidit, quia illius dictio perspicua et clara est 


adeo, ut simplicissimus quisque eam plane intellegat 
nullis adhibitis interpretamentis. Quae perspicuitas me- 
rito despiceretur neque digna esset imitatione, si effice- 
retur sententiarum et verborum penuria. Atqui callet 
Lysias lingua Attica, callet maxime hae re, quod pro- 
pris nominibus quasvis describit notiones et ex locu- 
pletissimo thesauro sermonis depromit suis locis apta. 


In summa illa perspicuitate breviter admodum eloquitur 


sententias; ea autem in parte summa elucet oratoris ars, 
quod quamvis breviter tamen nullum improprie dictum 
inveneris. Difficillimum enim ducimus brevitatem cum 
perspieuitate apte coniungi.  Superavit autem Lysias 
illam difficultatem ita scribendo, ut non verbis rem, sed 
verba rei accommodaret; et elegantem effecit sermonem 
non abiecto sed usurpato vulgari sermone. Illam virtu- 


tem ne Isocrates quidem adeptus est, ut suppressis 


non necessariüs verbis breves efficeret sententias.  Lar- 
giore enim verborum copia profluunt sententiae Isocra- 
teae ?). Neque ut brevis in elocutione ita longus est 
in narratione. Expositio enim sententiis coplosa fit et 
conglobata!9?) et tantum abest, ut superfluam ostentet 
verbositatem, ut saepe necessaria videatur omittere; ne- 
que vero hae re apparet oratoris mediocris inventio, 
quam putes, sed tempus actori parce attributum. Quare 
adeo brevis est, ut sufficiat magno opere viro privato 
rem suam simpliciter dissertaturo, oratori autem ingenii 
et artis splendorem ostentaturo minus sufficere videa- 
ἐγ 11). De brevitate cum Dionysio consentit Favorinus, 


9) Dionys. Lys. 5. / 

10) Rectissime Photius: τὸ μὴ xa ὃν μηκύνειν διατρίβοντα 
τὸν λόγον τῆς τοῦ “Ιυσίου ἐστὶν ἀκριβείας. Infra laudat τὸ εὐπαγὲς 
τῶν λόγων. 

11) Idem censuit Dion. vett, cens. V. 1. 

cuius apud Gellium exstant verba haecce 12): si ex Pla- 


tonis oratione verbum aliquod demas mutesve atque id 


commodissime facias, de elegantia tamen detraxeris, si 
ex Lysiae, de sententia '?). 
Dionysius igitur laudat Lysiaeae elocutionis purita- 


tem, simplicitatem, perspicuitatem, brevitatem. Egregia 


profecto et praeclara laus. At vero vel paucas eas per- 


legentes, quas nos hodie habemus orationes, invenimus 
quae Dionysium demonstrent nimia laude extulisse Ly- 


siae virtutes. La iam nunc in diiudicandis singulis enu- 


meremus. 


Constat igitur Lysiam recentiore Attico sermone 


loeutum esse; non enim adhibuit prisca verba ita, ut 


sermonis dicere possis proprietates.- Ubi vero singula . 


invenimus, quae improbemus, videndum est, ne malos 
lbros secuti, qui tales nugas exhibeant, textum fabri- 


cemur erroribus squalentem. Quare rectam emendandi 


rationem Scheibius !*) eam tenuit, ut in formis verbo- 


rum Lysiam, quo neminem magis Attice locutum artium 
scriptores et grammatici consentiunt omnes, restitueret 
Atticum, prisca verba, quamvis saepe in libro Palatino 15) 
legantur, tolleret exceptis spuriis orationibus et locis. 
Quod vero Frohbergerus !5) Sicula lingua Lysiam putat 
locutum esse, nimis sagaciter odoratus est Lysiacam pro- 
prietatem ex uno exemplo nulla satis auctoritate munito. 


.12) N. A. II, 5. — Quintil. 8, 3, 11. 

13) Neque alia videtur statuisse Hermogen. de form. II, 410: 
Lysiae non esse περιβολήν, circumiectam orationem, i. e. singularum 
sententiarum expositionem raro et parce ornari rhetoricis additamentis 
non necessariis. Simillimus Lysiae est Isaeus, qui neque Critiae gran- 
ditatem (qui dicebatur πολνγνώμων, βραχυλογῶν, ceuvoAoyaw) neque 
Andocidis verbositatem secutus est, sed novum quoddam dicendi genus 
excoluit, quod nominatur subtile, tenue, ieiunum. Cic. opt. gen. or. 3. 
— Brut.9. — Quint. 10, 1, 78. — 

14) Praef. ed. II pag. VI. — Pertz, Quaest. Lys. c. II. 


15) De libri Palatini praestantia Sauppe ep. crit. ad God. Her- . 


mannum (Lips. 1841) subtiliter disseruit, 
16) Or. XXII, 11: ἐλούσεσϑαι. 

Pertinet porro ad sermonis puritatem, ut nomina et 
verba usurpet orator eis casibus et notionibus, quibus 
tunc Attici homines soliti erant uti. Hactenus non ni- 
mia laude purum Lysiae sermonem Dionysius ornavit. 
Etenim paene nil videtur inveniri a simplici sermone 
Attico alienum.  Perpauca sunt, quae citemus, eaque 
eiusmodi, ut ex ipsis locis appareat, cur insolitis verbis 
orator usus sit. 

Or. XII, 14. narrat Lysias, cum in summo versaretur. 
perieulo, raptim se implorasse Damnippi auxilium verbis 
hisce: πρόϑυμον παράσχου τὴν σαυτοῦ δύναμιν εἰς τὴν 
ἐμὴν σωτηρίαν.  Perspicunm est quod dixit δύναμιν 
πρόϑυμον. Longius dixisset πρόϑυμον παράσχου σαυ- 
τὸν κατὰ τὴν σαυτοῦ δύναμιν εἰς τὴν ἐμὴν σωτηρίαν. 
Sed qui in summo periculo versantur, non curant ut 
aptius sed ut celerius verba eloquantur. Tali igitur elo- 
eutione Lysias impatientem morae angorem describit. 
Item depingit maritum ancillae minantem I. 26: ovx ἐγώ 
σὲ ἀποχτενῶ, ἀλλ ὁ τῆς πόλεως νόμος. Maec enim verba 
a Lysia de industria adhibita sunt, quibus mariti et heri 
serveram gravitatem apte exprimeret. 

Addas huic loco alterum X XI, 8: οὕτω παρεσχευασ- 
μένην τριήρη πόσα οἴεσϑε ἀνηλωχέναι χρήματα ἢ πόσα 
τοὺς πολεμίους εἰργάσϑαι χαχά; --- τριήρη dicit ἀνηλω- 
κέναι χρήματα. Sed vix insolitum dictum licet statuere, 
quoniam verbum «eveAíoxsw saepe de rebus, quae magni 
fiunt, ita usurpatur. Philocr. 29, 6: ἑώρων τὴν ὑμετέραν 
ὀργὴν τιμωρεῖσϑαι βουλομένην δ τὴ mutatione potest 
revocari ad simplicitatem. — Offendimus in ὀργῇ τιμω- 
θεῖσϑαι βουλομένῃ, quo in βουλομένων mutato non au- 
dacter Lysias locutus est, cum βουλομένων ad itte 
ὀργήν referatur solita constructione. 

Or. XXXII, 28. ἡγούμενος δεῖν τὴν ἑαυτοῦ πονηρίαν 
κληρονόμον εἶναι τῶν τοῦ τεϑνεῶντος γρημάτων. Ele- 
ganter dicit πονηρίαν κληρονόμον εἶναι τ. τ. τεϑν. yQ. 

Non immerito haec dictio audacior habetur, sed elara 
est et perspicua. Quo in genere quae sunt memoranda 
infra uberius explicabimus. | 
Iam si ad singula verba diiudieanda aecedimus, tria 
genera sunt nominum et verborum, quae simpliei ora- 
tioni non conveniunt: 1. glossae, quae dicuntur, 2. de- 
rivata, 9. composita. T 
Τλῶτται igitur nominantur obsoleta et prisea verba, 
quorum vis propria non iam satis constat. Alterum ge- 
nus, quod πεποιημένα complectitur, saepe derivata no- 
mina et verba proponit, quae aut plane nova apparent 
aut notione usurpantur adhue plane inusitata. "Tertium 
denique διπλᾶ vel σύνϑετα exhibet, composita nomina et 
verba. Illorum quae sunt exempla, ea hic citabimus. 
Quod igitur ad γλώττας pertinet autumamus Lysiam 
neque priscis neque insolenter usurpatis nominibus usum 
esse. Ne gravissimis quidem in causis insolentior est 
dictio, sed eodem tenore temperata profluit. Hinc etiam 
elucet Lysias aptissime comparatus ad htes diudicandas, 
quod nusquam desideramus eius moderatam sobrietatem. 
Unde non miramur prisca verba a Lysia plane remota 
fuisse, exceptis quibusdam legibus, quas actores apud 
Lysiam citant. Sed occurrunt aliquoties in orationibus 
Lysiacis vocabula ex poetico sermone assumpta, unde 
altior quodam modo fit elocutio. Ex quo genere exem- 
pla eitabimus in translationibus memorandis. 
Πεποιημένα rarius usurpavit, ita tamen ut quotidiani 
sermonis copias videatur auxisse, in primis nominibus 
verbalibus in -5c, quorum citamus haecce: 
διαυιτητής, Írgmt.; ἐπιϑυμητής, XII, 90; ἐπιτιμητής, 
frgmt.; χηδεστής, Saepe usurpatum; χριτής,), passim, IV,3; 
φυλέτης, XX, 2, XXI, 6.; μηνυτῆς, XII, 32, VI, 43, 
XIII, 8; evógemoów 5c, X, 10; νομοϑέτης, XIV, 4, 
saepe usurpatum; χακχοδαιμονιστής. Írg.; νουμηνιαστής, 
frg.; δικαστής, passim.; ἀϑλητής, XIX, 63; πελταστής, - 
XIX, 22; ἐπιμελητής, VIL, 29; χρήστης, XXXII, 29; 

πωλητής, XXIX, 3; ὑβριστής, XXIV, 15; παραφρυκτω- 
θεύεσϑαι, XIIL, 67. 
Etiam in compositorum nominum et verbornm usu 


adeo simplex est orator, ut in universum iudicantes sta- 


tuamus compositis eum usum esse, quae a rerum nativa 
denominatione et descriptione profiscuntur. Pleraque 


. horum compositorum apud omnes Atticos scriptores in- 


veniuntur, nova tamen Lysias aliqua finxit non audaciore, 
quod nos censeamus, conatu. Ex compositis igitur ci- 
tamus haecce: 

ανδραφόνος., de industria positum, X, 7., XIII, 81; 
ἀνήχεστος συμφορά, IV, 20; ἀπαραίτητος δαίμων, IL, 10; 
αἰποδιοπομπεῖσϑαι τὴν πόλιν, Vl, 58; αἰρχαιόπλουτος, 
XIX, 49: βοηλάτης, Vll, 19; βουχεφάλιον, Lys. apud 
Athen. V. p. 210a; γηροτροφεῖν, XIII, 45; δύσερως, 
IV, 8; ὀξύχειρ, IV, 8; μητραλοίας et πατραλοίας, X, 8; 
μισοπονηρεῖν, XXX, 35; γερνίππεσϑαι. VI, 52; oflo- 
λοστατεῖν, Írg.; περιχαταρρεῖν, XXX, 22; συμφορὰ ἐπί- 


ἄληρος, XIV, 14; φιλοψυχεῖν ὑπὲρ αὐρετῆς, ll, 25; com- 


posita nominum: φίλος, λόγος, στρατός, τριηρής, ναῦς, 
δῆμος cet. passim; φρυγανοφόρος; χερνίβιος, frg.; χέρ- 
vw, VIL, 52; ψηφοπαιχτεῖν, frg.; πυρχαϊά, VIL, 24 cet. 

. Addamus h. l. observationes de verborum positione, 
quoniam diligenti et polito oratori convenit, quidquid ad 
orationem pertinet, aequabiliter tractare. Oportet igitur 
eum vitare et vocalium concursiones, quae vastam red- 
dunt atque hiantem orationem, et eiusdem litterae initio 


- vel fine verborum nimiam assiduitatem. Hiatum quidem 


Lysias non vitavit in genuinis orationibus; itaque or. VIII 
non Lysias scripsit, sed rhetor Isocrateus .7). Quod ad 


eiusdem litterae assiduitatem attinet, plerumque non 


plus III. verba invenimus, quae eadem prima littera utan- 
tur, excepto loco XXXIII, 7: ἀπόρϑητοι xoi ατείχιστοι 
καὶ ἀστασίαστοι xci ἀήττητοι. Neque multo saepius tria 


17) efr. Benseler, de hiatu in orr. Att. Friberg. 1841. 

verba posuit Lysias, quae eandem primam haberent lit- 
teram. XII, 87: δίχην δοῦναι δύναιντ᾽ ἀν. Ibid. 82: 
τοὺς οὐδὲν ἀδικοῦντας ἀχρίτους ἀπέχτειναν.  YTbid, 97: 
πολλαχοῦ κινδυνεύσαντες xci εἰς πολλὰς πόλεις πλανη- 
ϑέντες χαὶ πανταχόϑεν ἐχκηρυττόμενοι, οἱ μὲν ἐν πολεμίᾳ 
τῇ πατρίδι τοὐςπαῖδας καταλιπόντες xré. XIIL, 86: ἀπα- 
γωγὴν ἀπάγειν ἀναγκάζοντες. Or. in Ev. 3: ὧν εἷς οὗτος. 
Erat. 37: ὑπὲρ ἑνὸς éxcorov. Multo saepius in fine 
verborum easdem invenimus litteras, persaepe — v, 
praesertim cum in narrando Lysias passim genetivis 
. absolutis utatur. Erat. 84: vvvi οὐχ ἑτέρων ὄντων τῶν 
διχαστῶν ἀλλ αὐτῶν τῶν καχῶς πεπονϑότων. Agor.8; 
τῶν τειχῶν τῶν μαχρῶν. Erat. 59: τῶν ἱερῶν ἐμποδὼν 
ὄντων.  Agor. 68: ὡς πολλὰ καὶ δεινὰ- μετὰ ταῦτα. 
Simon. 2: χαὶ παρασχϑυαὶ καὶ τύχαι ἐνίοτε τοιαῦται 
γίγνονται. 

Excellht- porro poetica et alta dictio translationum 
usu, ad quas confugere solent illi oratores, quibus hu- 
milior videtur quae non ultra nativa et propria vocabula 
assurgat elocutio. Magnam vero Lysias ostendit absti- 
nentiam, nisi quod eas translationes usurpat, quae quo- 
tidiano linguae usu iam antiquitus traditae erant aut 
rebus inter se comparatis nascuntur. Non igitur lin- 
guam conformavit Lysias ad usum forensem, sed illam 
ipsam secutus est magistram. Inde perspieuitatem 
excoluit, quae auditores devinciret oratori facile intelle- 
gentes quidquid diceret. Quae igitur translationes inso- 
lentiores sunt eae ostendunt talem orationem spuriam 
esse. Usus enim modicus translationum et poeticae 
dictionis primo conspectu prodit genuinas, translationes | 
autem  insipidae et inflatae arguunt vanam rhetorum: 
eloquentiam. | 

Velut in genuina Or. L 47: οἷα τὰ ἀϑλα πρόκειται 
τῶν τοιούτων ἁμαρτημάτων (ὁρῶντες). In universum 
verba ἔχειν, τιϑέναι, παρέχειν, εἶναι, ποιεῖν, διακεῖσθαι, 
χρῆσϑαι, ἱκέσϑαι passim adhibita in simplici translatione. 


* 


1 
τὰ 
» 
: 

Or. II. 10: σύμμαχον ἔχειν τὸ δίκαιον. --- 15. κινδύνοις 
στεφανοῦν τὴν πόλιν. — l(: αὐτόχϑονες τὴν αὐτὴν ἐκχέχ- 
τηντὸ χαὶ μητέρα καὶ πατρίδα. --- 19: θασιλεύεσϑαι ὑπὸ 
τοῦ νόμου. --- 20: ἀείμνηστα τρόπαια. — 28: νομίζοντες τὸν 
εὐχλεὰ ϑάνατον ἀϑάνατον καταλείπειν λόγον. --- 61: μι- 
μεῖσϑαι χαινοῖς χινδύνοις τὴν παλαιὰν τῶν προγόνων 
ἀρετήν. — 62: συμμάχους ἔχοντες ὅρκους καὶ συνθήκας. --- 
64: ἀδελφὰ τὰ βουλεύματα τοῖς ἔργοις. — 606: πατρίδα 
τὴν ἀρετὴν ἡγησάμενοι. — 79: ἀγήρατοι μνῆμαι. 

Or. III. 25: ἀπομάχεσϑαι, litem pugna disceptare. — 


9: πονηρίῳ πρέποντα πράττειν. 


Or. IV. 9: εἰς τοῦτο βαρυδαιμονίας ἤχει. 

Or. VI. 9: καϑήρηται ὁ νόμος — 20: τὸν ϑάνατον 
τέλος ἐπιτιϑέναι. --- 28: ἀφανὴς σωτηρία. — 25: ἐξ 
ὅσου ᾿ϑηναῖοι ἀείμνηστοί εἰσιν. --- 89: τὰ ἁμαρτήματα 
ἐξαλείφειν. --- 49: πόλις ἐν πολλῷ σάλῳ xoi κινδύνῳ 
γιγνομένη. Oratio est subdita. 

Item Orat. VII. 14: πολλὰς ἐμαυτῷ ζημίας γενομένας 


ἀποφήναιμι.. — Genuina. 

Or. VIII. 18: ποϑεῖν. In orationibus IX. et X. ge- 
nuinis praebet IX. 15: ὅρκους παραβαίνειν. — 18: βιαίως 
x«i παρανόμως διαϑεῖναι. — διαβολὰς τοῖς αὐτῶν τρύ- 


ποις οἰχείας xci συνήϑεις. 
- Or. X. 8: πατραλοίας, μητραλοίας,. ἡ τεχοῦσα, 
ὁ φύσας, de industria haec vocabula scripsit. — 


16: ποδοχάχχη. — 17: δρασκάζειν, locus ex legg. — 
20: σιδηροῦς. --- 28: σύμφυτος δειλία. — 29: νεανίαι 
τὰς ὀψεις. 


Or. XI. est epitome orationis X. In genuina XII, 5: 
χκαϑαρὰν ποιῆσαι τῆν πόλιν τῶν ἀδικούντων. — 87: δίκην 
δοῦναι δύναιντ᾽ ἄν. — 98: ἐρημία τῶν ἑπικουρησάτων. 

Item genuinae sunt or. XIII. 5: πράγματα ἀσϑενέστερα. 


.48: ανιῶμαι. — 45: αἰσχίστῳ xai ἀχλεεστάτῳ ὀλέϑρῳ 


ὄλλυσϑαι. — 41: ἀγαϑοὶ ἄνδρες, ut Soph. Ant. 31: τὸν 
ἀγαϑὸν Κρέοντα. — 0623: ἡ δὲ τύχη καὶ o δαίμων πϑρι- 
ποίησεν. — (1: μιαρός. 

Or. XIV, 38: ὑπερβολήν ποιησάμενος τῆς πρότερον 
πονηρίας. n 
Or. XVI, 15: σεμνὸς «Στειριεύς. , 

Or. XVIII, 5: ταῖς τύχαις εἴχειν. — 25: αἱ ἀρεταὶ 
καὶ αἱ συμφοραὶ τῆς ἡμετέρας ἐρημίας αἴτιαι γεγόνασιν. 

Or. XIX, 24: συμπεσόντων τοιούτων χαιρῶν. — 61: 
χρόνος σαφέστατος τοῦ ἀληϑοῦς ἔλεγχος. , 

Or. XXI, 4: ὀνείδη περιάπτειν. — 12: διαδύεσϑαι 
— subterfugere. 

Or. XXII, 11: περιφανέστερα τεχμήρια. 

Or. XXIV, 14: πιστεύετε μᾶλλον τοῖς ὀφϑαλμοῖς ἢ 
τοῖς λύγοις. — 11: οἱ πένητες ὑπὸ τῆς ἀπορίας σωζοο- 
νεῖν ἀναγχάζονται. — 28: δειλαῖοο. 

Or. XXV, 80: ὑποψίαν προς ἀλλήλους ποιεῖν. 

Or. ΧΧΥῚ, 8: διαχλέπτειν τῇ ἀπολογίῳ τὴν xermyo- 
gíav. — 4: ἀξιμνηστότερα. 8: καϑαρὸς τὰς χείρας. -- 
17: θάσανον ἑχατέρας τῆς πολιτείας ἱκανὴν ἔχουσιν. 

Or. XXVIII, 6: ἐκκόπτειν τὰς συκοφαντίας, Ergoclis 
verba. — 8: πιεζόμενοι ταῖς εἰσφοραῖς. — Genuina. 

Or. XXIX, 11: ἀλλὰ ἀϑλα ἀντὶ τῆς ἑαυτοῦ πονηρίας 
(λάβοι) τὴν ὑπ᾽ ἐχεῖνου Wed uu οὐσίαν. 

Or. XXXI, 6: μὴ τὴν πόλιν ἀλλὰ τὴν οὐσίαν πατρίδα 
ἡγεῖσϑαι. 

Or. XXXII, 18: ἄϑλιος. — 28: πονηρία χληρονόμος.- 

Or. XX XIII 7: ἀϑάνατος ἐλευϑερία. ἀπόρϑητος χαὶ 
ἀστασίαστος καὶ ἀήττητος χαὶ αἀτείχιστος. --- καιομένη 
ἡ “Βλλας. 

E fragmentis: χλαίω τὸν ἀμάχητον xci ἀναυμάχητον 
ὄλεϑρον citatur a Dionysio de Lysia cap. XIV med. 
In alio 

Frgm.: πληγὰς ivrsivstwv. — μείζους συμφορὰς 7) τοῖς 
ἄλλοις ἀνϑρώποις προσβάλλοντες. — 

Solebant iidem oratores , quo vehementius audi- 
tores commoverent, nomina vel eadem vel synonyma 
ultra necessitatem cumulare. Notum est Demosthenem 
ad exaggerationem saepenumero plura synonyma adhi- 

buisse. Lysiae vero magna hac in re apparet tempe- 
rantia; ubi enim synonymis usus est, raro sua repetit 
neque omnino saepe eiusmodi repetitiones protulit, ut or. 
AXI: ἀπουλογία δωροδοκίας (S. 24), οὐδεπώποτ᾽ ἠλέησα 
οὐδ ἐδάχρυσα -- καταλείψω.  Simpliciore forma syn- 
onyma posuit Agor (XIII), 68: οἱ δὲ αὐτῶν — περι- 
γενόμενοι xci σωϑέντες — ἡ δὲ τύχη καὶ ὁ δαίμων 
περιεποίησεν. — Latius patet apud Lysiam simplicis 
 repetionis usus, ut eadem nomina vel verba aut iuxta ap- 
ponantur aut alterum alteri opponatur. — Apparet autem 
hac dicendi figura, aliquibus Lysiae locis plura verba 
abunde repeti potuisse, et inveniuntur repetita vel in 
optimis libris manuscriptis. — Tamen fuerunt, qui illas 
repetitiones eiiciendas statuerent, scribarum temeritate : 
Lysiae brevitatem laesam putantes, temere quidem. 
- Docuit enim Fórtschius !?) simplices si eiicere velimus 
repetitiones, plurimarum orationum locos non paucos 
mutandos esse; immeritoque Lysiaci sermonis proprie-. 
tatem toll. Velut XIV,6: bis πολλῶν. — XXVIII, 2: 
χαταλυομένας x«i àx πολλῶν ὀλίγας γενομένας. — XI, 
44: δόξειν εἶναι. — 406: συμφοράς — συμφοράν. — 
XIIL, 83: ov γὰρ οἶμαι — ἐγώ μὲν οἶμαι. — XVIII, 8: 
sUYOL ὄντες τῷ πλήϑει et καχόνοι ὄντες τᾷ πλήϑει. — 
XXVIII, 3: μεγάλων ὄντων -- μεγάλων οὐσῶν. — 
XXVI, 18: bis τοὺς συλληφϑέντας -- XXX, 9: οἶμαι 
— νομίζω. XXVII, 14: ἔτι δὲ bis. — XXIIL 11: ἐλ- 
ϑούσης μὲν — ἐλϑούσης δὲ. — XIII, 1: προσήκϑι bis. 
— 88: ὅρχοι xci συνϑήκαι bis. — 98: νυνί bis — οὔτε 
οσιον οὔτε νόμμιον. — XII, 19: ἔχοντες bis. — 94: ἐν- 
ϑυμηϑέντες bis. — VIII, 1: πάρεισι bis. — bona Ar.9: 
ἐστερημένοι bis. — VI, 28: ἔφευγε bis. — XIX, 48: 
τοίνυν bis. — XXXI, 82: τότε bis. 

Exceeptis igitur talibus locis in universum constat 
summae brevitati Lysiam studuisse. Ac profecto illud 

18) Commentatio critica de Lys. et Demosth. (praef. ed. Lys.) 

inagno opere est admirandum, quod et verbositatem vitavit 
neque nimiam brevitatem secutus in obseuram et im- 
perspieuam orationem incidit. Brevitatis ἢ. 1. uno sed 
egregio liceat nobis exemplo perfungi, quod citavit 
Franz!?) IIT, 7: ὥστε ἐξευρὼν ov ἐδειπνοῦμεν ἀτοπώτα- 
TOV πρᾶγμα καὶ ἀπιστότατον ἐποίησεν, εἰ μή τις εἰδείη 
τὴν τούτου μανίαν. Quam sententiam alius seriptor 
pluribus verbis elocutus esset. Addere licet Lysiae ad 
Damnippum verba: πρόϑυμον παράσχου τὴν σεαυτοῦ. 
δύναμιν εἰς τὴν ἐμήν σωτηρίαν. Eiusdem or. VII, $$. 
2 —31. 


De sententus. 


Absoluta de verborum usu narratione restat ut de 
sententiis agamus, quarum structura Lysias et a priori- 
bus et a posterioribus magno opere differt. Non enim 
una eademque construendi ratio est omnibus orationi- 
bus, in privatis et in publicis causis, sed differunt ut 
singulorum verborum usu, ita sententiarum compositione 
privatae a publicis. Aliam argumentationi, aliam narra- 
tioni orator censuit aptissimam.??) 

ἴῃ universum assentimur Dionysio censenti?') den- 
sum et pressum esse Lysiam in periodis, sententias in 
compendium contractas rotunde eloqui, ad causas agen- 
das et quasvis lites illam sermonem commodum esse 
Lysiaeque initia postea a Demosthene ad egregiam sub- 
tilitatem exculta esse, non simpliciter et parce (εὐτελῶς 
καὶ ἀφελῶς) sed curiosius et difficilius (περιέργως xai 


19) προοίμιον p. 8]. 

20) Errat Dionys. Din. 6: ó μὲν “υσίας ἔν τε τοῖς ἰδίοις xai 
vois δημοσίοις ἀγῶσιν αὐτὸς αὑτῷ ὁμολογούμενός ἐστιν εἴς τε τὸν 
λεπτικὸν τρόπον καὶ τὴν τῶν ὀνομάτων σαφήνειαν καὶ σύνϑεσιν, 
supra: τῶν μὲν ἄλλων ῥητόρων μεγίστη γνῶσις ἡ ὁμοείδεια τῶν 
λόγων. 

21) De Lys. 6: 7 συστρέφουσα τὰ νοήματα καὶ στρογγύλως ἐκ-- 
φέρουσα λέξις, οἰκεία πάνυ καὶ ἀναγκαία τοῖς δικανικοῖς λόγοις. --- 


De Isoer. 11]. — Dem. dic. vi. ὃ, 


2] 


πιχρῶς). — Excelht Lysias etiam in hae re praeter ce- 
teros singulari virtute, simplicitate et temperantia. Aga- 
mus igitur primum de publicarum, deinde de privatarum 
orationum periodis. 

— 1. Orationes in publicis causis habitae ut insignes 


sunt elocutione passim altiore, ita periodis utuntur, quae 


certis numeris videntur effictae esse. Nec tamen in- 
venimus numeros rhetorica arte effectos ut in erotico 
apud Platon. Phaedr. p. 230*—234*: ἐχεῖνοι γαρ ἀγαπή- 


. Govot | x«i ἀχυλουϑήσουσι | καὶ ἐπὶ τὰς ϑύρας ἥξουσι || 
χαὶ μάλιστα ἡσϑήσονται | καὶ ovx ἐλαχίστην χάριν εἴσον- 


ται] χαὶ πολλὰ ἀγαϑὰ αὐτοῖς εὔξονται |; neque insolen- 
tiorem ornatum ut in Olympiaco: οἰκοῦντες ἀπόρϑητοι 
x«i ατείχιστοι καὶ ἀστασίαστοι καὶ ἀήττητοι Cet. "Talia 
enim dicta non conveniunt actoris simplicitati. — Aliud 
vero numerorum genus secutus est, quo singula membra 
conformavit ad totius periodi ambitum et habitum. Qua 
formae comparatione efficitur structura certa, cuius ratio 
adeo est perspicua, ut altero membro recitato plerumque 
possimus colligere, quale membrum sequi debeat. Plures 
autem periodi cohaerentes inter se maiorem efficiunt senten- 
tiarum coniunctionem absolutam 1. e. neque praecedentiad- 
iunetam neque sequenti nixam. Haec est rotunditatis indo- 
les, ut omnia, quae ad rem exponendam pertinent, bre- 
viter et perspicue conglobentur. — Differt hac re maxime 
a Lysia Isocrates. llhus enim in orationibus periodus 
ex periodo deducitur, ut non appareant, cohaerentibus 
in globum coniunctis, plures et maiores sententiarum or- 
dines, sed unus uno et continuo tenore ab initio orationis 
ad finem decurrens totam complectatur orationem. — 
Periodorum igitur magna est perspicuitas et ad eandem 
certam normam omnes sententiae tendunt. Haec sim- 
plex et inornata ratio Lysiae docenti convenit, neque 
interrumpitur orationis continuus et placidus cursus sen- 
tentis interiectis, ut in plerisque Demosthenis usu venit. 
Illarum orationum in numero, quae privatis antecellunt, 


o» 


habemus praecipue XXVII. sqq. quibus in orationibus 


accusationem granditas quaedam et vis dicendi, Lysiaea . 


tamen iuvat, contra ahae ad defensionem spectantes, 
eum mitiores excitentur affectus, rarius ad altam dietio- 
nem assurgunt. Praeter ceteras ob sententiarum ele- 
gantem concinnitatem laudandae sunt orationes: 


In Philoecoratem X XIX, 1—5, 7, 9, 11. 
In Ergocl XXVIII, 1, 2, 3, 4, 1, 12. 
In Nicomach XXX, 26—2. 

In Philonem XXXI, 7, 8, 9, 17, 18. 

In Epicratem. XXVII, 5, 13, 16. 


Memoremus ἢ. l. Demetri subtilem observationem, 
monentis in maiore periodo formanda videndum esse, ut 
extremum membrum cetera syllabarum numero superet 
et quasi complectatur. Hoe praeceptum Lysias dili- 
genter secutus est. Clausula periodi per unum gravius 
vel plura graviora verba significanda est,?") ut expedite 
oratio incedat et auditor intellegat periodum ad fimem | 
procedere. Ita XXIX, ὃ 1 sub finem, ἀπαλλάξαι τοὺς 
χατηγύρους. ὃ 2. fin. παρὰ roig ἐχϑροῖς εὑοεϑήσεται. 
$ 4. μᾶλλον τούτου πιστεῦσαι. ὃ 5. συγγνώμην ἔχειν. 
In universum iudicamus Lysiam magna subtihtate quae 
convenirent perspexisse. | 

Memoranda est etiam or. XXV, quae immerito in- 
scribitur δήμου χαταλύσεως ἀπολογίᾳ.  Luculenta est 
honorem petentis defensio, quae quamquam ad privatam 
causam pertinet, tamen in numero publicarum habenda 
est, quia graviter rei publicae male administratae accu- 
satus verba facit. Mutila est oratio hbri Palatini de- 
fectu; sed non multa videntur perisse, certe maximam 
defensionis partem constat servatam esse. Illius iegitur 
praestantissimae orationis laudamus δῷ 2, 6, 11, 18. 


29) Exstat Dionysii de clausula Thucydidea I, 1 iudieium (de 
compos. p. 168) quo loco τῶν» προγεγενημένων censet non esse βάσιν 
εὐγραμμον καὶ περιφερῆ, periodum non finitam videri. 

Agendum est denique de oratione, quae in causa 
privata habita tamen summisso fori stilo non est scripta, 
sed ornatiore et eo, qui pluribus viris doctis videatur 
non esse Lysiacus. Sed orationis XIV et pura est elo- 
cutio et periodi plerumque Lysiaea construendi ratione 
bipartitae et sermonis eaedem apparent proprietates, quas 
in alis orationibus invenimus a Lysia scriptis. | Nos 
quidem putamus Lysiam adductum ab accusatore. nobili, 
qui Aleibiadis odio flagrabat, altiore et ornatiore ser- 
mone usum esse. Orationis periodi tam eleganter sunt 
structae, ut paene totam orationem possis citare ad illa- 
rum formam illustrandam. | Quare unum tantum locum 
sed egregium memorabimus, in Alcib. 41—42. Et haec 
quidem de sententiarum structura, qualis in orationibus 
apparet publicas causas tractantibus. 

2. Non minus in privatis Lysias propriam secutus 
est sententiarum structuram. In illis potissimum perse- 
quendis, quae singuli coram iudicibus dicunt in privata 
Sua causa, apparet ἡ συστρέφουσα τὰ νοήματα xci στρογ- 
γύλως ἐχφέρουσα λέξις, quam Dionysius (de Lys. 6) ad- 
modum laudibus extollit. Neque immerita laude Lysias 
fruitur. Etenim eo sublimior apparet ars, quo naturae 
videtur aecommodatior. Neque tamen huie summisso 
sermoni desunt periodi figuris ornatae et maiore mem- 
brorum numero exstructae, sed rarius inveniuntur, neque 
sermonis est tam speciosa venustas quam tenuis quaedam 
et simplex gratia. Quid quod etiam ad ornatiorem elo- 
cutionem effertur, ubi orator studet re enarrata et argu- 
mentatione absoluta exponere, qualem deceat iudices sen- 
tentiam ferre. Invenimus igitur periodos multifariam orna- 
tas, ita tamen structas, ut praecedant et sequantur senten- 
tiae laxiore structura, non artibus oratoriis elaboratae, 
in quibus recitandis videmur audire non oratorem verba 
commode disponentem, sed privatum virum, qui tantum 
abest, ut propter affectum verba faciat, ut potius neg- 
lecta arte elocutus esse credatur. Hoc maxime a pu- 

blicis differunt orationes in privatis causis habitae, quod 
qui in publicis dicunt, maiorem oratoriam gravitatem 
ostentant, cum privato viro liceat descendere ad sermo- 
nem quotidianum. | Oratori in publiea causa periodi 
maiore arte componendae sunt, quia necessario commu- 
nes continent sententias multis auditoribus explieandas, 
in privatis autem causis id agit, ut iudicibus simpliciter 
res et argumenta explicet. ^ Praeterea causa privata 
saepenumero postulat, ut accusator ipsum adversarium 
aggrediatur, ut eius verba proferat et refutet. Itaque 
talis orationis variae sunt formae, sic ut periodi nunc 
continuo tenore incedant, nunc laxius constructae velut 
disiungantur interiectis hic illic sententiis. Exemplo sit 
Ergocl. XXVIII, 1, iuxta XII, 27. In Ergoclea se- 
cundum membrum, cuius verba ὥστε cet. pendent a 
verbis οὕτως cet, primo membro statim adiunctum est, 
ut continua efficiatur membrorum coniunctio. Illa con- 
tinuitas, cuius supra ex oratt. X XVII —XXXI exempla 
laudavimus, omnino Lysiae propria est in publicis causis. 
XII, 27 autem verba ὡς αὐτῷ προσετάχϑη; quae cum 
praecedentibus οὐδὲ τοῦτο six0g αὐτῷ πιςτεύειν coniun- 
genda erant, ita sunt seiuncta interiectis ssp — οἶντει- 
πεῖν, ut continuitas interrupta sit. —  Privatae igitur 
orationes maiorem exhibent varietatem. Exordia plerum- 
que summa cura sunt elimata et sententias continent 
concinne et eleganter compositas. Itidem ubi res in 
universum exposuit, sententiae simplices certa ratione 
constructae et continuo tenore incedentes lectori se offe- 
runt. Ubi vero narrat aut adversarios refutat, ubi sa- 
gaciter argumentando suam causam effert, relicta certa 
continuitate iussit laxiore nexu incedere sententias, dissi- 
mulat quidquid arte elaboratum videatur, omittit singu- 
lorum membrorum numeros et sententüs eam induit 
formam, quae sua sponte rebus se accommodabat. Ne- 
que offendimus in illa oratione, cuius singula membra 
unam amplissimam periodum praestant. Recte Dionysius 

monet Lysiae artem in hoe potissimum cerni, quod 
quae soluta videantur revera coniuncta sint et cohaere- 


ant. Privatas igitur afferre licet hasce: 


In Erathostenem XII, 1, 2, 70, 17, 93 —94. 

In Agoratum XIII, 34, 44—48. 

In Theomnestum X, 22, 23, 24, 25, 21—29. 

Omnes periodi ex privatis et publieis hucusque ci- 

tatae ita sunt comparatae, ut duabus partibus aequabi- 
liter et concinne exstruetis componantur, partes autem 
aut singulis aut pluribus membris constent ita dispositis, 
ut prioribus numero respondeant posteriora. Applieata 
sunt his ornamenta orationis: contentiones, coniunctio- 
nes, repetitiones, membrorum clausulae similiter caden- 
tes. Hae igitur periodi magis oratorem ostendunt eiusque 
proprietates quam actorem et iureconsultum. — Discepte- 


-mus igitur nunc locos, quibus non continua, sed mutata 


et interupta saepenumero oratio continetur. Non igitur 
invenimus in tal sermone periodos continuo tenore in- 
cedentes, quoniam ipsa argumentationis natura postulat, 
ut plures sententiae interdum in unius periodi formam 
redigantur. Eandem ob causam argumentatio saepenu- 
mero praecipit, ut sententiae diversa structura compo- 
nantur. Inde necessario tollitur in pluribus publicarum 
locis numerosa membrorum dispositio. Talibus igitur 
potissimum locis, qui ad narrationem aut ad argumen- 
tationem pertinent, ab ipsis rebus profectus, quidquid 
ad eausam iuvandam potuit conferre, pluribus sententiis 
Lysias ita protulit, ut coniungenda assereret et apte 
eoligaret. | Sed continua argumentorum enumeratio 
passim interrumpitur adiectis hic illie et intercalatis 
sententiis, quae quam communem rationem sequantur, 
nequit definiri. Patet autem per se, prout necessitas 
postulat, in alia causa alias sententias adici. Porro 
plerumque refutaturus adversarium argumenta propria 
solet orator opponere: quo gratam varietatem et eximiam 
in argumentis perspicuitatem efficit. Longa est saue 

in iis orationibus, quae multa argumenta disceptant, ratio 
haee continuo usque ad finem orationis adhibita, sed 
nemo negaverit simplicissimam et perspicuam esse. Ve- 
lut or. XIII, in qua argumenta deinceps plura discep- 
tantur hoc modo: 

49. ϑαυμάζω δὲ ὅτι ποτὲ τολμήσει ἀπολογεῖσϑαι 
xré. sequiter refutatio. 

59. ἀλλ΄ ἴσως φήσει ἄκων τοσαῦτα κακὰ ἐργάσασϑαι. 
his opponuntur verba ἐγὼ δ᾽ ovx οἶμαι. — 54. fin. — 55. 
ἀκούω Ó αὐτόν xré, sequente refutatione, itidem 70. λέξει 
δέ xré. 10—'16. refutat. 77. ἀκούω δ᾽ αὐτὸν — ἀγώνισμα 
εἶναι. U(—84. refutat. 85. ἀχούω 0 αὐτὸν --- ἐπιγέγραπ- 
ται. 88---ϑδῇ. fin. refutat. 88, πυνϑάνομαι δ᾽ αὐτὸν --- 
οἱ ἐνπειραιεῖ. 88---90 refutat. | 

Laudemus igitur ad sermonem iudicialem illustrandum: 
Or.I. de caed. Erat. 31—42. Euphileti haecce sunt verba: 
σχέψασϑε δέ, ὦ ἄνδρες. quae verba si in publica causa 
Lysiaca occurrunt, exspectes fore ut ex 110 verbo pendeat 
aut accusativus aut tota periodus bipartito constructa, 
ut priore parte lecta possis concludere, quam structurae 
rationem altera sit initura. Verum non sequiter periodus, 
sed accusatorum argumentum additur: χατηγοροῦσι — 
vecvíoxov, cui tota sequens oratio ἐγὼ δὲ xré. opposita est. 
Jtaque verba supra citata σχέψασϑε δὲ, ὦ ἄνδρες, per- 
tinent ad $$ 37—42, interiecta autem sententia xer:5yo- 
00Uc. — νξανίσχον ab ilis seiuncta sunt.  Simpliciter 
refutasset hoc modo: aiunt ancillae me illa die mandasse, - 
ut arcesseret iuvenem. — Ego vero, iudices, recte me 
facere putabam, quoquo modo uxoris corruptorem de- 
prehenderem: ἐγὼ δὲ ὠ ἀ., δίκαιον μὲν ἂν ποιεῖν ἡγού- 
unv xvé. llh μέν quid respondeat, non statim apparet; 
sequentibus enim ($ 38) ostendit, quare putet se recte 
facere, si uxoris corruptorem quoquo modo deprehen- 
disset. Qua explicatione absoluta, ὃ 39 illud σχέψασϑ᾽ε, 
quod ὃ 37 posuerat, repetit: oxéyecós δὲ ὅτι καὶ ταῦτα 
ψεύδονται" QuOlwg δὲ ἐκ τὠνὸς γνώσεσϑε. "Tum sequitur 

usque ad $ 42 finem argumentorum expositio, quibus 
opus est ad demonstrandum non mandasse Euphiletum 
ancillae illa die, ut arcesseret iuvenem. — Cuius orationis 
si singula membra perlustramus, apparet verba ὃ 37 
σχέψασϑε δέ, ὦ ἄνδρες, absolute posita esse. Sequitur 
accusatio: χατηγοροῦσι γάρ μου, ὡς ἐγὼ τὴν ϑεράπειναν 
ἐν ἐχείνῃ τῇ ἡμέρῳ μετελθεῖν ἐκέλευσα τὸν νξεανίσχον. 
Quae verba cuni ex accusatoris oratione sumpta sint, 
non licet causam dicenti pro arbitrio eloqui, sed quo 
modo accusator dixerat. Itaque periodi exstruendae causa 
nihil mutat, sed verba simpliciter addit. Itidem ipsius 
. Euphileti brevis est responsio: ἐγὼ δέ ὦ &vópsc, δίχαιον 
μὲν ἂν ποιδῖν ἡγούμην, ᾧτινιοῦν τρόπῳ τὸν τὴν yv- 
ναῖχα τὴν ἐμὴν διαφϑείραντα λαμβάνων. Sequentibus 
sententiis orator persuadere vult Euphiletum ita dicentem 
recte dicere. Qua in re cum neque certis verbis sit 
obstrictus et iudices sint ipsi conciliandi, non spernit 
oratoriam sententiarum formam. ὃ 38 sqq. Similiter 
or. VII, 34 — 88. 

Idem illud σκέψασϑε ut L 37 et VII, 34 ita X, 11 
— 13 fin. pluribus minoribus periodis est praepositum, 
quae alioquin in unius maioris periodi formam redactae 
essent. Praeterea Theomnesteae X ὃ 20 specimen ex- 
hibet orationis solutae numerisque carentis. Hactenus 
de sententiis. 


CAPUT II. 
De ethopeia et venustate Lysiaca. 


Dionysius cap. VII laudat ἐνάργειαν 35) Lysiae. Hanc 
sic definit, ut sit δύναμίς rig ὑπὸ τὰς αἰσϑήσεις ἄγουσα 
τὰ λεγόμενα. lam siquis attente consideret Lysiae ora- 
tiones, non adeo morosus aut hebes erit, ut ea quae 
dicuntur non suis oculis cernere et inter eas, quas in- 


23) cfr. Quintil. 4, 2, 63; 6, 2, 29. — Long. de subl. 15, 2; 9. 

duxerit orator, personas tamquam praesentes putet se 
versari, neque quidquam insuper requiret, opinans alios 
agere, alios pati, alios cogitare, alios loqui. lta enim | 
comparatus fuit Lysias, ut humanam naturam plane 
perspexerit et quid affectus graviores (πάϑη), quid mo- 
derati (7/277) valeant felicissimo successu investigaverit?*). 
᾿βνάργεια autem efficitur virtute quadam insigni, quam 
plerumque vocant rÓonoieav. Nulla enim est in con- 
cionibus Lysiacis persona, cuius mores??) non egregie 
deseribantur (πρόσωπον οὐδὲν ἀνηϑοποίητον) quaeve 
sanguinis sit omnis expers (ἄψυχον). Elucet maxime 
tribus his, mente (διανοίᾳ). elocutione (λέξει). compo- 
sitione (συνϑέσει). In ila virtute Lysias summe elabo- 
ravit, in illa positum esse maximum affectum tum iam 
intellegebat, cum rhetoricis studiis vacabat?*). Personae 
igitur Lysiacae non ea solum loquuntur, quae tempori- 
bus sunt apta (ézieuxm xoi μέτρια), sed etiam ea, quae . 
ipsorum moribus maxime conveniant?") Itaque per- 
sonarum verba tamquam affectuum imagines videntur 
esse, neque in magna sententiarum varietate elocutio 


24) Convenit eum ἐναργείᾳ dicendi ratio, qua orator gravibus 
quibusdam argumentis in adversarium quasi absentem prolatis, subito 
in eundem illum praesentem invehitur: ezroovgogr. οἵ. Quinf. 9, 2, 
88. — Fingit etiam interrogationes et responsa, velut Theomn. aecu- 
sator. $8.6 —'7 exponit iudicibus, quid suis verbis Theomnestus 
possit opponere, 8—10 ipsum Theomnestum alloquitur, 10—12 iudices, 
12—14 accusatum, 15 iudices, 16 Theomnestum, 19—32 iudices. XII 
et XIII: Enarratis qualia facinora Agoratus trigintaviris studens per- 
petraverit (δ 5 —26) argumentorum gravitate motus aecucator vehe- 
menter eum compellat (8 26 — 28). Item (48) accerbo dolore excitatus 
Agoratum civium iniuste necatorum omniumque rerum adversarum 
auetorem compellans ipsum alloquitur. 

25) Dionys. Lys. 8. — Quint. 3, 8, 51. — Rutil. Lup. 1, 21. — 

26) Lysiam adolescentem instituisse exercitationes ethopoeiam 
spectantes tradidit Marcellinus ad Hermog. IV, 352: εἰσὶ γάρ οἱ τοι- 
οὗτοι τόποι γεγυμνασμένοι τῷ «“υσίᾳ ἐν ταῖς παρασκευαῖς. λέγει 
γὰρ οἵους ἀπεργάζεται ἡ πενία καὶ οἵους τὸ πλουτεῖν καὶ ἡ νεότης 


καὶ τὸ γῆρας. 21) Dionys. Dem. die. vi 13; Din. T. 

omnibus est eadem, sed uniuscuiusque moribus et na- 
turae accomodata. Idem de compositione dicendum est. 
Tam simpliciter autem et breviter mores videtur descrip- 
sisse, ut nil arcessitum inveniatur??). Huc pertinet, ut 
causam dicentes sententiis simplicibus res enarrent rerum- 
que et factorum addant causas convenientes et quac 
veri similes appareant??), ut desint figurae διανοίας, ut 
careat oratio splendente ornatu rhetorico, sed simplicem 
veritatem personae proferant. Recte fecit Lysias??), 
quod non continuis periodis, sed liberiore oratione 
mores agentium descripsit. Ut paucis igitur compre- 
hendat, nescire se dicit Dionysius an ullus orator iucun- 
dius Lysia composuerit.  Compositionis enim habitum 
non videri profectum esse ab arte, sed a natura, neque 
ferendam esse grammaticorum levitatem, qui obiter legen- 
tes putent singula ita posita esse, prout casus tulerit. 
Suavitatem et venustatem virtutes a Lysia magno labore 
effectas esse.  Incomposite quidem eum dicere videri, 
sed in eo ipso esse compositum et gravem se praestare, 
quod gravitatis speciem repüdiaverit??. Artis Lysiacae 
igitur tanta est subtilitas, ut ars plane remota esse videa- 
tur. Eandem fere sententiam de compositione tenuis 
oratoris Cic. or. T7 sq. protulit: Non oratione eum uti 
figuris aut numeris ornata, ita tamen, ut ingredi libere, 
non licenter videatur errare. — — Neque aliter sentit 
Quint. 9, 4, 16: Non illud in Lysia dicendi textum 
tenue atque rasum laetioribus numeris corrumpendum 
erat; perdidisset enim fidem et gratiam, quae in eo 
maxima est simplicis atque inaffectati coloris. 


28) Dion. Lys. 8. 

29) Hermog. z. ἐδ. II, 350. ἢϑος ἐν λόγῳ ποιεῖ ἐπιείκεια καὶ 
ἀφέλεια. 

30) Dion. Isae. 3, 18. — Hermog. p.381. — Quint. 2, 17, 6. 

31) Hermog. z. ἰδ III 380 et 382: gravitatem tenuis oratoris 
dieit δεινότητα κατὰ μέϑοδον. — Dio Chrysost. or. 18: ἄριστος ὁ 
“υσίας τῷ λεληϑέναι τὴν δεινότητα. Dion. Dem. dic. v. 2, 18. — 
Quint. 9, 4, 17. Cic. or. 88 sq. — 

Cum veritate in ethopoeia coniunctus est decor τὸ 
πρέπον). quo Lysias non minus ceteris oratoribus ex- 
celit. Hane virtutem Dionysius omnium optimam dieit 
et perfectissimam??). Decorum enim apparet passim et 
in dicentibus et in rebus et audientibus, quia suas cuique 
aetati et generi et vitae voces attribut. Aliud coram 
iudicibus est decorum, aliud in eoncione, aliud in pane- 
gyri. In exordiis oratio est??) constans et morata 
(xaO sarnxvia xci 5910), in narrationé persuadet neque 
tamen est exquisita (πιίϑανὴ καὶ emsoíspyoc), in demon- 
stratione rotunda et argute brevis (στρογγύλη χαὶ mvzvij), 
in agendo et perorando gravis et vera (σεμνὴ xci ἀλης- 
25), in fine dissoluta et concisa (διαλελυμένη xot 
σύντοιιος). Lysias autem non ita persuadet, ut raptim 
auditorum animos auferat; illud enim non convenit sub- 
tl ethopoeiae, potius cum moderatos solum moveat 
affectus, progrediens paullatim auditorum comprobationem 
sensim quasi furatur?*). Quanti vero duxerint illam 
Lysiae virtutem veteres, . Dionysu verba ostendunt 
(Lys. 10): καὶ οὐδείς ἐστιν, ὄστις οὐχὶ xoi πείρῳ καὶ 
ἀχοῇ μαϑὼν ὁμολογεῖ, πάντων ῥητόρων αὐτὸν εἶναι 
πιϑανώτατον. Idem tradidit Plutarchus, qui bis tantum 
Lysiam in permagno iudicialium orationum numero rem 
male gessisse adnotat. 


82) Dionys. Lys. 9, 13; Dem. dic. v. 13. — Photius: τὸ £v σσάσῃ 
τῇ περίοδῳ τῶν κώλων εὐάρμοστον. 

89) Dionys. Lys. 10. 

94) Recte Dionys. de Dem. dic. v. 29: τὸ ἀπατῆσαι καὶ κλέψαι 
τὰ πράγματα τῆς “υσίου λέξεως ἴδιον. Isae. 4: exponit, si oratorum 
legamus scriptas orationes, Lysiam et Isocratem fere semper coram 
nobis iudicibus victores discedere i.e. probari, etiamsi illorum causa 
male se habeat, contra Isaeum et Demosthenem vel in iustissima causa 
suscipionem movere, ne rhetorieis artibus decipere nos conentur. 
Illis enim, quia ornato sermone utuntur, diffidimus, quoniam plerum- 
que censemus, veram orationem brevem esse eandemque ob causam. 
Lysiae et Isocrati vel in peiore causa favemus. — Itidem Hermo- 
genes z. ἰδ. IL, 410 Lysiam πεϑανώτατον laudat. 

Denique Dionysius?*) laudat virtutem praeter ceteras 
Lysiae propriam. Plurimos enim posteriores operam de- 
disse, ut eam imitarentur neque tamen cuiquam imita- 
tionem bene successisse. lam quae est illa virtus? Dio- 
nysius ita: Res admiranda, quae verbis nequit definiri, 
sed facillime cernitur, quae aequo modo indoctis ac doctis 
nota est, quae difficillime oratione signifieatur ac ne a 
disertissimis quidem apte potest describi. Illa εὐστομία 
Lysiaca est ea gratia, quam in corporibus dicimus ὥραν. 
in musiea arte τὸ εὐάρμοστον, in numeris τὸ svQvOuor 
vel τάξιν, omnino ea gratia, quae posita est in rerum 
χαιρῷ vel μετρίῳ. Illam qui sunt intellecturi necesse est 
assidua lectione sensum, quo pulehrum et venustum per- 
cipimus, exerceant eodem modo, quo qui musicae arti 
student, adsuescunt ne minimam quidem in concentu dis- 
sonantiam ignorare??). Illa virtus maxime prodit oratoris 
sive indolem nativam sive arte ac labore eam consecutus 
est. Deinde Dionysius venustati, quo nomine «gu 
significemus, tantam tribuit vim, ut quae orationes cete- 
ris virtutibus Lysia videantur dignae, gratia vero et 
venustate careant, eas censeat spurias neque a Lysia 
scriptas. Ait enim fere haec: non est difficile, id quoà 
assequi possunt, quicunque Lysiae elocutioni cognoscendae 
dant operam, certae elocutionis norma convenienter, sed 


35) Dionys. Lys. 10—13. — Longin. de subl. 34, 2. 

36) χάριν Lysiacam uno ore laudant Graeci et Romani. Cic. or. 
9, 29: dicat igitur attice venustissimus ille scriptor aec politissimus 
Lysias. quis enim id possit negare? Similiter Quintil. 9, 4, 17; 12, 
10, 24: gratia simplicis atque inaffectati coloris. — Cic. Brut. 35: 
egregie subtilis atque elegans. 285: ieiunitas polita, urbana, elegans. 
— or. 78: nam uf mulieres esse dicuntur nonnullae inornatae, quas 
id ipsum deceat, sie haec subtilis oratio etiam incompta delectat. 
Idem Cic.or. 90. Dion.Isae. 8: ἡδονῇ ve καὶ χάριτε πολλῇ κέχρηται 
(ὃ “υσίας). 18: ὃ “υσίας δοκεῖ μοι στοχάζεσϑαι τοῦ χαριέντως τὴν 
ἀλήϑειαν διώκειν. 20: ἡγοῦμαι οὐδένα οὔτε ἀκριβέστερον οὔτε χαρε- 
ἔστερον γεγονέναι “υσίον. Similia vett. cens. V 1, Isocr. 11. — Plut. 
de garrul. 5: σκόπει τὴν “υσίου πειϑὼ καὶ χάριν κἀκεῖνον yag ἐγώ 
gau ἰοσπιλοκάμων Μοισᾶν εὖ λαχεῖν. 

lberiore imitatione Lysiace scripsisse. Itaque quae 
orationes venustate carent, eae non sunt genuinae pu- 
tandae. ἔχ: 
Veteres rhetores πάϑος et ἦϑος ita distinguunt, 
ut ἤϑους nomine significent moderatos et mites, παάϑους 
graviores animi affectus. Ut gravis oratio auditorum 
πάϑη concitat, ita moderata 50:5. lam cum aetoris in 
iudicio ea omni tempore fuerit summa virtus, ut mode- 
rato sermone iudicum animos sibi conciliaret, apparet 
necessario Lysiam magis ethopoeiae quam pathopoeiae 
studuisse itaque favente Minerva id genus orationum 
sibi tractandum elegisse, quod ipsius naturae et ingenio 
maxime conveniebat. Egregie igitur Lysias ἡϑοποιεῖ, 
contra ali, velut Demosthenes παϑοποιοῦσιν. Decore 
autem in ethopoeia efficitur elocutionis et compositionis 
periodorum ille color, quo personae singulae et verbis, 
quibus utuntur, et narrandi et argumentandi ratione 
accurate describuntur. Huc accedit, ut libere incedat 
oratio. Itaque in causulis istis invenias demonstrationem, 
quae comieis aliquoties facetis splendet. 

Sed ne Lysiacum sermonem et praecipue ethopoeiam 
nimia laude videamur prosequi, enumeremus etiam eas 
virtutes, quibus minus excelht. ^ Caret igitur Lysias 
granditate, quia naturae simplicem candorem et sinceri- 
tatem studebat depingere; ne or. XII quidem in Era- 
tosthenem habita. grandi se applicuit sermoni. Unde 
nobis persuasum est oratoris ingenium ita fuisse insti- 
tutum, ut nollet aut nequiret granditatis ornatu incedere. 
Itaque tenuis est sermo, carens vi et acerbitate Demo- 
sthenica?"), non aliter quam Antipho, Andocides, Isocra- 


817) Hermog, σε. ἐδ. II. p. 395. et Dionys. Dem. dic. v. 13. cen- 
sent Demosthenem in eis orationibus, quibus Lysiam imitatus est, 
ita esse imitatum, ut vi et acerbitate eum superaverit. Neque refu-: 
tatur haec sententia Ciceronis loco, qui Brut. 64 iudicat saepe in 
Lysia esse lacertos, sicut fieri nil possit valentius. Idem de opí. gen. 
orat.: Lysias multis locis est grandior. — Granditatis enim Lysiacae 

tes, Isaeus. Denique non concitat Lysias auditores 
gravioribus affectibus, nec movet vehementer iram, in- 
dignationem, misericordiam, admirationem (Dionys. Lys. 
18, 19). Attamen occurrunt Lysiacas orationes legen- 
tibus hie illie loci, qui amplificationum numero habendi 
sunt. Talis autem est illarum natura, ut ethopoeia 
poscente videantur additae esse. Non enim fugit ora- 
torum lectione accurata perfunctum, Lysiam a reliquis 
mirum quantum  differere abstinentia in amplificando. 
Iam contenditur non immerito graves affectus postulare 
gravem eloeutionem. Itaque Lysias in perorationibus, 
ubi amplificando auditores erant conciliandi, raro suae 
causae profuit, velut XII, 100. 

Ethopoeia igitur orationibus superstitibus ea videtur 
esse, de qua Cicero (or. 6,20): in tenui, inquit, genere 
ali sunt callidi, sed impoliti et consulto rudium si- 
miles et imperitorum. Similia Quintil. 3, 8, 51: Lysias 
optime in eis, quae scribebat indoctis, videtur servasse 
veritatis fidem, 9,4, 17: Lysias scribebat alus, non ipse 
dicebat, ut oportuerit esse illa rudibus et incompositis 
similia, quod ipsum compositio est. — Quas sententias 
ita intellegimus, ut statuamus Lysiam non tam dedisse 
operam, ut variaret orationem pro dicentium moribus, 
quam ut dicentibus innocentiae speciem conciliaret. 
Recte enim videbat, im qua civitate iudices ex omnibus 
ordinibus sorte legebantur, in ea oratori nil antiquius 
habendum esse quam ut iudieum animos conciliaret. 
Itaque Lysiae personae res suas proferunt interdum tam 
ingenue et simpliciter, ut paene bardi videantur et fatui. 
Quam speciem propterea dicentibus solebat orator 


iam addidimus exempla, quae quamvis grandia sint dicenda, tamen 
ili tenuitati illique moderationi sunt obstricta, ut Demosthenis vim 
nequaquam videantur aequare. Isocratem vero in hac re vel Lysia 
esse inferiorem notum est, quoniam e prioribus oratoribus maxime 
studuit modum et temperantiam coniungere cum granditate, quae 
posteriorum affeetuosae gravitati paene opposita est. — 

iniungere, quod compertum habebat stupidum et sim- 
pliceem hominem facilius invenire assensum quam exer- 
citatum et versutum et corami iudicibus Atheniensium 
plurimum valere ilud: ἁπλοῦς ὁ μῦϑος τῆς ἀληϑείας 
ἔφυ. Ceterum elegantissima plerumque apparet ethopoeia 
in narratione. 

Or. I. Maritum orator repraesentat et herum virili 
gravitate de adulterio verba facientem, quod commiserat 
Eratosthenes iuvenis cum uxore accusati.  Depingit, 
quantam suspicionem de uxore anus quaedam sibi moverit 
$17: ἐγὼ εὐϑέως ἐταραττόμην καὶ πάντα μου εἰς τὴν 
γνώμην εἰσήξι xci μεστὸς Tv ὑποψίας ...... ταῦτά μου 
πάντα εἰς τὴν γνώμην εἰσήει, καὶ μεστὸς ἦν ὑποψίας. --- 
Itidem tota sequens narratio hero gravi convenit, ob- 
servamus verba ipsa colloquentium citari $$ 12, 16. 
δ. 18: σοὶ οὖν — πάντα τἀληϑῆ λέγει, 91: ὅπως τοίνυν 
— εἴπερ οὕτως ἔχει. 26: οὐχ ἐγώ 6. ἀποχτενῶ, ἀλλ ὁ τῆς 
πόλεως νόμος. — hi sies 

Similiter Theomn. (X), 15 accusator non refutari 
posse suam sententiam pro concesso sumit: ἐγὼ ὑμᾶς 
πάντας ἡγοῦμαι εἰδέναι. ὅτι ἐγὼ μὲν ὀρϑῶς λέγω, 
τοῦτον δὲ οὕτω σχαιὸν εἶναι, ὥστε οὐ δύνασθαι μαϑεῖν 
τὰ λεγόμενα. Vult igitur probari suam sententiam 
a iudicibus. Itaque dicit: ,puto omnes vos scire*, ut 
dubitantes adhuc sibi conciliet. | 

Oratione VIL, quae specimen est egregium etho- 
poeiae perfectae, nullum verbum videtur ex arte peti- 
tum; agricola mirum quantum ingenuus ὃ 12, ego, 
inquit, quotquot sollertem me dicerent esse et cautum 
et cireumspectum neque quidquam temere agentem, iis 
succensebam.* . Quae verba satis stolida addit, tam- 
quam affirmandum sit ea, quae ante non fuerint, postea 
excidi potuisse. Ceterum non magno opere differunt 
ab illius agricolae sermone claudi senis or XXIV. verba, 
quae quamvis 1iocularia exhibeant plura, tamen non 
putandum est nugas oratorem coram iudicibus agere 

voluisse, quoniam et parum decuisset gravitatem foren- 
sem et satis notum est Athenienses ad facetias animad- 
vertendas fuisse acutissimos??). Poterat igitur pluribus 
eiusmodi iocis adspergere orationem. Sed illa oratione 
seurrilia verba non tam Lysiae nugatori videntur aítri- 
buenda esse quam prosperum eventum consectaturo. 
Ita S 1: ov πολλοῦ δέω γάριν ἔχεϊῖν τῷ κατηγόρῳ, ὅτι 
μοι παρεσκεύασε τὸν ἀγῶνα τουτονί. — διά γὰρ οὐδὲν 
ἄλλο μοι δοχεῖ παρασχευάσαι τόνδε μοὶ τὸν κίνδυνον 
οὗτος ἢ διά φϑόνον. — δ 11: ὃ δὲ μέγιστον τεχμήριον, 
ὅτε διὰ τὴν συμφοράν, αλλ οὐ διὰ τὴν ὕβοιν ἐπὶ τοὺς 
ἵππους ἀναβαίνω. εἰ γὰρ ἐχεχκτήμην οὐσίαν. ἐπὶ ἀστράβης 
ἂν ὠχούμην, ἀλλ ovx ἐπὶ τοὺς ἀλλοτρίους ἵππους ἀν- 
ἐβαινον. --- ὃ 13. ὃ 18. ὃ 2] -- 26 fin. 

Non magno opere differt Mantithei or X VI. modestia 
a pietate orat XIX. dicentis. Mantitheus ὃ 11 in re 
publiea gravissimum suae continentiae documentum 
laudat, quod neque alea neque compotationibus neque 
alis eiusmodi frivolis ac despiciendis oblectamentis 
tempus terat neque etiam consuetudinem sibi esse 
eorum, qui ita intemperanti lasciviae se dedant; ab illis 
ipsis malos de se rumores spargi. — 8 20 excusat se, 
quod adolescens publice dicere ausus sit cum $$ 2 et 15 
superbo ore loquatur: ὕστερον ἀνεχώρησα τοῦ σεμνοῦ 
«Στειριέως τοῦ πᾶσιν ανϑρώποις δειλίαν ὠνειδικότος. 

Summissa et modesta Mantithei verba non multum 
differunt a sermone or. XIX, $$ 5, 45, 53, 58. Verba 
enim sunt simplicissima, ne dicamus ea, quae fatuo 80 
bardo conveniant, et saepe legentibus excitatur quaestio, 
num Atheniensibus talis oratio potuerit probabilis videri. 

Ut oratione III in Simonem et X in Theomnestum 
itia orr. XXIV et XXX dicentes hac re causae suae 
student prodesse, ut querantur de adversariorum im- 


38) Hue pertinet Demetr. z. éouzv. p. 128: εὐτελεῖς καὶ κωμι- 
κώτεραι (χάριτες), οἷον αἱ ᾿ἀριστοτέλους χάριτες καὶ Σώφρονος xoi 
“υσίου. — Cic. or. 90: Lysias satis facetus. 

pudentia, qui ad eam pervenerint audaciam et temeri- 
tatem, ut soli omnibus persuadere conentur. Vel dicunt 
sanae mentis neminem ne posse quidem aliter sentire 
quam ipsi sentiant. "Talibus igitur artibus furtim iudi- 
cum captat benevolentiam, quamvis plerumque non possit 
evidenter demonstrari, omnes qui iudices assideant, pro- 
bare dicentis opinionem, quoniam possunt inveniri, qui 
adsentiantur adversario. lta orr. XXIV,18: τοσοῦτον 
δὲ — ὥστε ὑμᾶς πειρᾶται πείϑειν, τοσούτους ὄντας εἷς 
ὦν, ὡς οὐχ siut τῶν ἀδυνάτων ἐγώ. — Idem $.14 captat 
benevolentiam iudicum. 

Or. XXX accusator Philonis culpam studet ampli- 
ficare hoc modo: σχέϑλιον ἄν εἴη, εἰ ovrog μὲν ἅπαντας 
τοὺς πολίτας περὶ οὐδενὸς ἡγήσατο, ὑμεῖς δὲ τοῦτον, ἕνα 
ὅντα. μὴ ἀποδοκιμάσαιτε. 

In Agoratea accusator fungitur partibus viri nobilis 
patriaeque amantis, quapropter in depingenda Agorati 
nequitia maxime elucent accusantis mores. "Talibus locis 
cum graviores affectus concitentur ad altiorem solito 
dictionem aufertur oratio, velut ὃ. 43— 48. Elegantissime 
δ. 99 —43 nobilium civium, antequam mortis supplicio 
afficerentur, depingit ultima cum propinquis colloquia; 
narrat exempli gratia Dionysiodorum Dionysio fratri 
sibique mandasse, ut Agoratum ulciscerentur, et uxorem, 
quam suspicatus esset utero gerere ex se, adhortatum - 
esse, ut, si marem peperisset, eum adultum faceret cer- 
tiorem de patris per Àgoratum interitu impelleretque ad 
Agoratum ulciscendum. Odium in onec $8. 33 sqq. 
91. 99 sqq. 97 maxime elucet. 

Similis est or. XII. ethopoeia, qua Lysias ipse ap- 
paret rei publicae studiosissimus, patriae amantissimus, 
triginta viris inimicissimus, odio praecipue Eratosthenis 
flagrans, qui Polemarehum, Lysiae fratrem, in vineula 
coniecerat, veneno interfecerat eiusque bona publicaverat. 
In tam gravibus rebus tota paene narratio admiranda 
quadam temperantia et concisa brevitate excellit, pluri- 

bus autem locis surgunt affectus ad eam granditatem, 
quam maximam dicas in Lysiae tenuitate. ὃ. 1: ovx 
ἀἄρξασϑαί uo. — παύσασϑαι λέγοντι. 

Ut or. I. Lysias gravia verba hero convenientia 
attribuit dicenti, ita XII, 14 ipse periculis cireumventus 
verba et sententias eloquitur, quae apte consternationem 
significent et timorem subito sine iusta causa prehensi 
et abducti: «ἐπιτήδειος μέν μοι τυγχάνεις ev, | ἥκω Ó εἰς 
τὴν σὴν οἰχίαν, 1 ἀδικῶ δ᾽ οὐδέν, | χρημάτων δ᾽ ἕνεχα 
ἀπόλλυμαι, | σύ οὖν ταῦτα πάσγοντί μοι πρόϑυμον παρά- 
σχου τὴν σεαυτοῦ διναμιν' εἰς τὴν ἑμὴν σωτηρίαν." | — 
$.26. — $.32—36. — 8.97: aceusaturum se, quoad iudices 
intellexissent Erathosthenem mortis supplicio esse affi- 
ciendum. Illud enim extremum esse suppliciorum, quae 
possint a eriminosis repeti, tam enormia autem scelera tri- 
ginta virorum, ut non videantur nimias poenas daturi esse, 
etiamsi singula quaeque scelera, si fieri posset, binis 
mortibus luerent. (Similiter Agor. 91). 8.81 sqq. 92— 993. 
94. 99. 100. 

Etiam ultima ὃ 100 verba civem produnt fratris 
turpiter occisi memorem, ita autem sunt comparata, ut 
totius orationis exhibeant breve compendium, cui ad- 
hibita asyndeti figura vis et gravitas singularis attribu- 
itur, neque superbius neque oratorie censemus eum dicere 
ἑωράχατε, πεπόνϑατε. Tota enim oratio ea utitur veri- 
tatis specie, ut nobis quidem persuasum sit iudices cum 
oratore vidisse, cum oratore passos esse. — | 

Dionysius de Lys. cap. 20 sqq. maximam partem 
citat orationis in Diogitonem habitae, quae excellit prae- 
stantissima ethopoeia. Intellegimus inde, quantam 1ac- 
turam deperditis alis Lysiae orationibus videamur passi 
esse neque nimia laude a Dyonisio Lysiae ethopoeiam 
elatam esse.  Elucet e tota oratione dicentis simplex 
probitas et nobilis indignatio, depingitur patrui spurcis- 
sima avaritia, qua motus pupillorum rem perdidit sibi- 
que furatus est, depingitur maíiris studium et amor libe- 

rorum, quo excitata facit in Diogitonem gravia verba. - 
Etiam hac oratione accusator non gravioribus utitur af- 
fectibus ad iudices conciliandos, sed moderatis quique 
efficiant, ut auditores ad verba sua benigne attendant 
animos. lta ὃ 18 finità matris oratione non aufertur ad 
dictionem graviorem ef irae et spiritus plenam, non pestem 
precatur Diogitoni, sed omnium, qui aderant, depingit 
tristitiam et maerorem, narratque omnes Diodoti mortui 
memores, patefacta Diogitonis nequitia, lacrimis obortis 
discessisse. Quae narratio Lysiacae artis exhibet luculen- 
tissimum specimen. Itidem matris oratio magna laude 
est digna; duris enim patrui verbis ὃ 9 opponitur sin- 
cerus matris amor summa pietate Diodoti memoriam 
mactantis et Diogitonis nequitiam sordidam patefacientis. 
Quae oratia S 12— 17 fin. adeo est insignis simplicitate 
et veritate et decore, ut ex superstitibus censeamns eam 
elegantissimam et venustissimam exceptis oratt. XII et 
XIII Est enim in narrando demonstratio, quam actoris 
in scena ore dignam censeas, sententiae autem tam per- 
spicue structae eaque verborum elocutio, ut matris nobi- 
lem sensum apte ostendant. 

Georgius ego Henricus Gabriel Carel natus sum 
Hamburgi die XXI m. Augusti anno huius saeculi XX XXVIII 
patre Joanne Baptista Amato Gabriele Carel, Franco- 
gallo, qui illo eodem anno in Germaniam commigraverat, matre 
Friderica, gentis Preissianae prole. Quorum ille cum ante 
bos XX annos Berolini viderit diem supremum matre super- 
stite gaudeo. Fidei adscriptus sum evangelicae. Litterarum 
rudimentis defunctum recepit Eduardus Bonnell anno h. s. 
LXI inter discipulos gymnasii Friderico- Werderani Berolinen- 
sis. Unde ante hos VI annos primus omnium, maturitatis 
testimonio instructus, dimissus sum. Per IV deinde annos 
philologis studiis operam navavi in Universitate literaria Be- 
rolinensi scholisque interfui horum virorum doctissimorum: 
Althaus, Bonitz, Diterici, Droysen, Haupt, Hübner; 
Kiepert, Kirchhoff, Lepsius, Mürker, Mommsen, 
Müllenhoff, Steinthal, Trendelenburg, Werder, quo 
rum omnium memoriam semper pio gratoque colam animo. 

Terent. Eun. 589—590 ita seribendos propono: i 
. . ac per alienas tegulas 
Venisse clanculum per impluvium fucum factum mulieri. 

Ibid. 936 non est eiciendus, si ita scribis: 
- Quae cum amatore cum cenant ligurriunt. 


III. : 


Aristoph. Av. 16 Meineckius iniuria delevit, siquidem 
scribere licet: 
M » , ἃ D ) D , 
τὸν Énoq, ὃς ὄρνις iyéver i$ ἀνδοῦς ποτὲ 
sive: τὸν ἔποφ᾽, ὅς ὄρνις ἐγένετ ἀἄνϑρωπος nov ὦν. 


IX 


Ibidem Av. vv. 724 — 726 nego spurios esse, sed 
scribendos: 
ἕξετε χρῆσϑαι μάντεσι μούσαις 
αὔραισι ϑέρους χειμῶνι ϑέρει 
μετρίῳ πνίγει 
XoUx ἀποδράντες κτέ. 


V. 
Lygdamus poeta in elegiis et Albii Tibulli et Ovidii — 
Nasonis carmina elegiaca imitatus est. 

